## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 119. schôdza

 Číslo: CRD-400/2022

491

**U z n e s e n i e**

**Ústavnoprávneho výboru Národnej rady Slovenskej republiky**

**z 21. apríla 2022**

k vládnemu návrhu zákona, ktorým sa menia a dopĺňajú niektoré **zákony v súvislosti so zlepšovaním podnikateľského prostredia** (tlač 886)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 886);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 886) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre hospodárske záležitosti.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 491**

**z 21. apríla 2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 886)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I v bode 2 sa označenie „§ 80ak“ nahrádza označením „§ 80al“ a zároveň sa primerane upraví predvetie.

Legislatívno-technická úprava reflektujúca ostatnú novelu zákonač. 455/1991 Zb. o živnostenskom podnikaní (živnostenský zákon) v znení neskorších predpisov.

1. V čl. IV v § 170 sa označenie novo vkladaného odseku „26“ nahrádza označením „27“  a zároveň sa táto úprava spraví aj v predvetí. Odkaz na poznámku pod čiarou „93adea“ sa nahrádza označením „93ado“ a táto úprava sa urobí aj v samotnej vkladanej poznámke pod čiarou a predvetí k nej. Za slová „zákona č. 273/2015 Z. z.“ sa vkladá čiarka.

Legislatívno-technická úprava reflektujúca ostatnú novelu zákona č. 461/2003 Z. z.  o sociálnom poistení.

1. V čl. VI, 1. bode, § 2 ods. 4 písm. p) sa slová „na diaľku. ad)“ nahrádzajú slovami „na diaľku. 1ad)“ a súčasne sa v poznámke pod čiarou k odkazu 1ad) vypúšťajú slová „čl. 2 ods. 2 písm. u) nariadenia (EÚ) č. 1169/2011 v platnom znení.“.

Legislatívno-technická úprava; doplnenie správneho odkazu a vypustenie citovaného nariadenia, nakoľko toto sa nevzťahuje na predmetný pojem.

1. V čl. VI v 3. bode v § 7 ods. 4 sa slová „neobsahujú tabak, bezdymové tabakové výrobky“ nahrádzajú slovami „neobsahujú tabak a užívať bezdymové tabakové výrobky“.

V nadväznosti na sankcie v platnom § 11 ods. 1 písm. c) je potrebné premietnuť použitú terminológiu aj do ustanovenia upravujúceho samotný zákaz fajčenia.

1. V čl. VI, 6. bod znie:

 „6. V § 11 ods. 1 písmeno c) znie:

 „c) umožní užívať tabakové výrobky, výrobky, ktoré sú určené na fajčenie a neobsahujú tabak, bezdymové tabakové výrobky a elektronické cigarety osobe mladšej ako 18 rokov,“.“.

Legislatívno-technická úprava; precizovanie textu.

1. V čl. VI, 7. bod znie:

„7. V § 11 ods. 3 sa slová „1 písm. c)“ nahrádzajú slovami „1 písm. c) a e)“.“.

Legislatívno-technická úprava; precizovanie textu.

1. V čl. VI, 8. bod znie:

„8. v § 11 ods. 4 sa za slová „písm. a)“ vkladajú slová „a e)“ a na konci sa pripája táto veta „Priestupky, ktorých sa dopustia osoby do 18. rokov, budú prejednané so zákonným zástupcom osoby do 18. rokov, ktorá porušila ustanovenie zákona podľa § 7 ods. 4.“.

Legislatívno-technická úprava; precizovanie textu.

1. V čl. X v bode 2. sa slová „odsek 9“ nahrádzajú slovami „ods. 10“.

Legislatívno-technická úprava reflektujúca vloženie nového odseku 8 a prečíslovanie nasledujúcich odsekov v § 30 predošlým bodom v tomto článku.

1. V čl. X v bode 3 v Prílohe č. 9 sa v 4. bode slová „z vystavenia účinkom karcinogénov alebo mutagénov“ nahrádzajú slovami „súvisiacimi s expozíciou karcinogénom alebo mutagénom“.

Legislatívno-technická úprava, ktorou sa aktualizuje názov právne záväzného aktu EÚ.

1. V čl. X v 3. bode v Prílohe č. 9 v bodoch 8. a 12. sa za poslednú okrúhlu zátvorku na konci vety dopĺňajú slová „v znení smernice Európskeho parlamentu a Rady 2007/30/ES z 20. júna 2007 (Ú. v. EÚ L 165, 27. 6. 2007)“.

Legislatívno-technická úprava, ktorou sa dopĺňa novelizácia preberaných právne záväzných aktov EÚ.

1. V čl. X v 3. bode v Prílohe č. 9 v bodoch 9., 10. a 11. bode sa na konci vety dopĺňajú slová „„v znení smernice Európskeho parlamentu a Rady 2007/30/ES z 20. júna 2007 (Ú. v. EÚ L 165, 27. 6. 2007) a nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21. 11. 2008)“.

Legislatívno-technická úprava, ktorou sa aktualizujú platné znenia preberaných právne záväzných aktov EÚ.

1. V čl. X v 3. bode v Prílohe č. 9 sa vypúšťa 14. bod.

Nasledujúce body sa prečíslujú.

Legislatívno-technická úprava, ktorou sa vypúšťa už zrušená smernica (nahradená smernicou uvedenou v 20. bode zoznamu).

1. V čl. X v 3. bode v Prílohe č. 9 v 21. bode sa za slová „pri práci“ vkladajú slová „(kodifikované znenie)“.

Legislatívno-technická úprava, ktorou sa dopĺňa názov právne záväzného aktu EÚ podľa jeho oficiálneho znenia.

1. V čl. XIII v bode 4. v § 14 ods. 12 prvá veta sa slová „a g) až l),“ nahrádzajú slovami „a g) až k),“.

Legislatívno-technická úprava, ktorou sa upravuje vnútorný odkaz na § 11 ods. 1 v ktorom sa písmeno l) nenachádza.

1. V čl. XIII v bode 5. v § 14 ods. 14 sa slová „a g) až l),“ nahrádzajú slovami „a g) až k),“.

Legislatívno-technická úprava, ktorou sa upravuje vnútorný odkaz na § 11 ods. 1 v ktorom sa písmeno l) nenachádza.

1. V čl. XIV sa za bod 1 vkladá nový bod 2, ktorý znie:

„2. V § 9 ods. 3 sa slová „držiteľa povolenia“ nahrádzajú slovami „osobu, ktorej bolo vydané povolenie na podnikanie v energetike podľa § 6 ods. 2 (ďalej len "držiteľ povolenia")“.

Nasledujúce body sa prečíslujú.

Legislatívno-technická úprava, ktorou sa opätovne zavádza legislatívna skratka "držiteľ povolenia", ktorá vypadla vypustením odseku 5 v § 8 (čl. XIV bod 1.).

1. V čl. XIV v bode 16. sa slová „2 písm. d) až h)“ nahrádzajú slovami „2 písm. d) až g)“.

Legislatívno-technická úprava, ktorou sa vypúšťaný text zosúlaďujú s platným znením tohto textu v § 91 ods. 1 písm. b) treťom bode.

1. V čl. XV v poznámke pod čiarou k odkazu 15a) sa slová „v znení neskorších predpisov“ nahrádzajú slovami „v znení zákona č. .../2022 Z. z.“.

Citovaný odsek 26 sa do § 170 vkladá až touto novelou v čl. IV. Túto skutočnosť je potrebné premietnuť do vkladanej poznámky pod čiarou.

1. V čl. XVII sa slová „1. mája 2022“ nahrádzajú slovami „1. júla 2022“.

V tejto súvislosti sa upravia prechodné ustanovenia v čl. I v bode 2. v § 80ak a v čl. III v bode 5. v § 39x v nadpise aj v texte sa slová „1. mája 2022“ nahrádzajú slovami „1. júla 2022“ a v čl. I v bode 2. v § 80ak sa slová „30. apríla 2022“ sa nahrádzajú slovami „30. júna 2022“.

Posunutie účinnosti a s tým súvisiaca úprava prechodných ustanovení zohľadňuje zákonné lehoty v legislatívnom procese schvaľovania zákona ako aj potrebnú legisvakanciu.